Kaszinóban
A kaszinóban huszonegyezik a vendég, éppen 14-et tart a kezében. Odaszól az osztónak: - Mondja, Önöknél is szokás, hogy a nyertes borravalót ad az osztónak? - Igen, Uram. - válaszolja az osztó. - De ez teljesen értelmetlen dolog. Az osztó nem csinál semmit azért, hogy nyerjek. Ha vesztek, akkor ő sem ad nekem borravalót, nem? - Étteremben szokott borravalót adni a pincérnek? - Persze. - Nos, ez ugyanolyan dolog. Az étteremben, ha elégedett a kiszolgálással, ad borravalót, itt, ha nyer, akkor valószínűleg elégedett a szolgáltatással. - Igen, ez igaz. Viszont az étteremben a pincér azt szolgálja fel, amit rendelek, úgyhogy akkor kérek egy hetest! 